CELEX: 62014TA0154
Language: et
Date: 2016-04-27 00:00:00
Title: Kohtuasi T-154/14: Üldkohtu 27. aprilli 2016. aasta otsus – ANKO versus komisjon (Vahekohtuklausel — Teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007–20013) sõlmitud toetuslepingud — Projektid Perform ja Oasis — Abikõlbulikud kulud — Väljamakstud summade tagasimaksmine — Vastuhagi — Viivitusintress)

13.6.2016   
            
            
               ET
            
            
               Euroopa Liidu Teataja
            
            
               C 211/44
            
         
      Üldkohtu 27. aprilli 2016. aasta otsus – ANKO versus komisjon
      (Kohtuasi T-154/14) (1)
      
      ((Vahekohtuklausel - Teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007–20013) sõlmitud toetuslepingud - Projektid Perform ja Oasis - Abikõlbulikud kulud - Väljamakstud summade tagasimaksmine - Vastuhagi - Viivitusintress))
      (2016/C 211/54)
      Kohtumenetluse keel: kreeka
      
         Pooled
      
      
         Hageja: ANKO AE Antiprosopeion, Emporiou kai Viomichanias (Ateena, Kreeka) (esindajad: advokaadid V. Christianos, S. Paliou ja A. Skoulikis)
      
         Kostja: Euroopa Komisjon (esindajad: R. Lyal ja P. Arenas, keda abistab advokaat O. Lytra)
      
         Ese
      
      ELTL artikli 272 alusel esitatud hagid, millest esimeses palutakse esiteks i) tuvastada, et komisjoni nõue, et hageja maksaks tagasi toetused, mille teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007–20013) sõlmitud lepingute nr 215754 „Open architecture for accessible services, integration and standardisation” ja nr 215952 „A complex multi-parameter system for the effective and ongoing evaluation and monitoring of motor capacity in sufferers of Parkinson’s disease and other neurodegenerative illnesses” täitmiseks talle välja maksti, on põhjendamata, ja ii) mõista komisjonilt välja nimetatud lepingute alusel veel välja maksmata toetuste summa, ning teises, vastuhagis palutakse, et hageja maksaks tagasi nende lepingute alusel põhjendamata makstud toetused.
      
         Resolutsioon
      
      
                  1.
               
               
                  Jätta ANKO AE Antiprosopeion, Emporiou kai Viomichaniase hagi rahuldamata.
               
            
                  2.
               
               
                  Kohustada ANKO AE Antiprosopeion, Emporiou kai Viomichaniast maksma Euroopa Komisjonile summa 650 625,37 eurot, mis võrdub rahalise toetusega, mis talle maksti teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007–20013) sõlmitud lepingute nr 215754 „Open architecture for accessible services, integration and standardisation” ja nr 215952 „A complex multi-parameter system for the effective and ongoing evaluation and monitoring of motor capacity in sufferers of Parkinson’s disease and other neurodegenerative illnesses” alusel, ning sellele lisanduv viivisintress alates 3. maist 2014 määraga 3,75 %.
               
            
                  3.
               
               
                  Mõista kohtukulud välja ANKO AE Antiprosopeion, Emporiou kai Viomichaniaselt.
               
            
         (1)  ELT C 175, 10.6.2014.